tartuNLP/wikipedia-smugri-20251201 huggingface dataset:
Ragne Kytölä

Siv Ragne Kytölä (o.s. Backman, s. 15. maaliskuuta 1965 Vaasa) on suomalainen yleisurheilun moniottelija. Kytölä voitti ulkoradoilla kaksi Suomen mestaruutta seitsenottelussa ja yhden pituushypyn mestaruuden. Hän saavutti SM-mitaleita myös kolmiloikassa ja 100 metrin aitajuoksussa. Seitsenottelussa hänen piste-ennätyksensä on 6089 vuodelta 1989. Seuratasolla hän edusti lohjalaista Virkby Startia ja Helsingfors IFK:ta.
Muuta.
Ragne Kytölän tytär Kira Kytölä on myös yleisurheilija, jota hän valmentaa.
Arvo Ruonaniemi

Arvo Eino Aleksander ”Tiera” Ruonaniemi (22. tammikuuta 1912 Raahe – 16. kesäkuuta 2014 Rovaniemi) oli suomalainen Rovaniemellä asunut toimittaja ja eräkirjailija.
Ruonaniemi aloitti työuransa jo 12-vuotiaana lautapoikana ja sitten maalarinoppilaana. Hän kävi 1933 Raahen Porvari- ja Kauppakoulun ja oli sitten toimittajana Raahen Sanomissa, Kalevassa ja viimeksi Lapin Kansa -lehdessä, josta hän jäi eläkkeelle 1977.
Ruonaniemi kirjoitti useita teoksia Lemmenjoen kullankaivusta ja alueen legendaarisista kullankaivajista, joihin hän tutustui 1950- ja 1960-luvuilla. Ruonaniemi valittiin vuonna 1987 Lapin kullankaivajien liiton kunniajäseneksi. Tiera oli vuonna 2012 Suomen Journalistiliiton vanhin jäsen.
Suurelta osin Ruonaniemen ansiosta saatiin 1950-luvulla sukupuuttoon kuolemassa ollut lapinporokoira pelastettua.
Pentti Ruonaniemi

Pentti Aarne Antero Ruonaniemi (26. marraskuuta 1927 Keminmaa – 11. joulukuuta 1982) oli suomalainen kirjailija.
Metsätyönjohtajana työskennelleen Ruonaniemen esikoisteos oli Naamakairan savotasta kertonut romaani "Kymppi". Kirjailija Hannu Mäkelä on luonnehtinut Ruonaniemeä, jota hän ja Antti Tuuri kutsuivat Väärtiksi, seuraavin sanoin:
"Väärti kirjoitti vain kolme kirjaa 1970-luvulla ja viimeisin eli Kesään on vielä kokonainen talvi, tuntuu edelleen niistä parhaalta ja ainakin koskettavimmalta; se kuvaa Lapin sodan loppua. Nuori elämä päättyy perääntyvien saksalaisten virittämään ansaan. Ja kuten Tuomas Anhava kirjoitti: “Heitä joita on vähän, on yhä vähemmän.” Se koskee väärtiä itseäänkin."
Ruonaniemi oli Rovaniemen kauppaoppilaitoksella 1949–1950. Hän toimi puhelinmestarina ja myymälänhoitajana. Ruonaniemen vanhemmat olivat sähköasentaja Antti Ruonaniemi ja Fanni (o.s. Vuokila). Puoliso oli Aino Maria (o.s. Postila).
A privativum

a privativum ( 'ottaa pois, ryöstää'; , "a sterētikón") on muinaiskreikassa ja kreikkalaisperäisissä lainasanoissa esiintyvä etuliite "a-", joka muuttaa sanan merkityksen vastakohdakseen. 
Esimerkkejä:
Hiatuksen välttämiseksi "a privativum" esiintyy vokaalialkuisen sanan etuliitteenä yleensä muodossa "an-". 
Esimerkkejä:
A privativum polveutuu indoeurooppalaisen kantakielen etuliitteestä *"n̥"-, joka on kieltopartikkelin *"ne"- nolla-ablautaste. Sen kognaatteja muissa indoeurooppalaisissa kielissä ovat muun muassa sanskritin "अ"- ja "अन्"- ("a"- ja "an"-), latinan "in"-, englannin ja muiden länsigermaanisten kielten "un"- tai "on"- sekä muinaisnorjan "ú"-, josta polveutuvat tanskan ja norjan "u"-, ruotsin "o"- sekä islannin ja fäärin "ó-".
Antti Halme (kirjailija)

Antti Halme (s. 1972) on suomalainen nuortenkirjailija. Hän on koulutukseltaan taiteen maisteri. Halme työskentelee mainostoimistossa ja asuu Espoossa. Halme soittaa sähkökitaraa omassa rock-yhtyeessään. Hänen teoksensa "Metalliveljet" oli Lasten- ja nuortenkirjallisuuden Finlandian palkintoehdokkaana vuonna 2009.
NORAD

Pohjois-Amerikan ilmapuolustuskomentokeskus eli NORAD (engl. "North American Aerospace Defense Command", ransk. "Commandement de la défense aérospatiale de l'Amérique du Nord") on Yhdysvaltain ja Kanadan yhteinen organisaatio, joka vastaa Pohjois-Amerikan ilmapuolustuksesta.
NORAD perustettiin 12. toukokuuta 1958 Neuvostoliiton strategisten pommikoneiden uhkaa vastaan nimellä "North American Air Defense Command". Vuodesta 1963 lähtien sen päämaja oli Cheyenne-vuoressa Coloradossa.
NORADia edelsi 1950-luvulla USA:n ja Kanadan yhteinen tutkahanke Arktisten alueiden turvaamiseksi, jonka ensimmäinen tulos oli vuonna 1954 valmistunut 33 tutkan Pinetree Line -tutka-asemaverkosto Etelä-Kanadassa. Vuonna 1957 valmistui 480 km sen pohjoispuolelle Mid-Canada Line tai McGill Fence 55. leveyspiiriä pitkin. Kolmas yhteinen hanke oli 57 tutka-aseman Distant Early Warning Line (DEW Line) 70. leveyspiirillä, 320 km pohjoisen napapiirin pohjoispuolella. Tämä antoi Pohjois-Amerikalle 2–3 tuntia aikaa ennen pommikoneiden saapumista kohteisiinsa.
Järjestelmän hallinnointi vaati melkoista koordinointia ja 1. elokuuta 1957 USA ja Kanada ilmoittivat yhteisen päämajan perustamisesta. Sopimus allekirjoitettiin toukokuussa 1958.
1960-luvulla NORADissa työskenteli noin 250 000 sotilasta. Mannertenvälisten ja sukellusveneestä laukaistavien ballististen ohjusten myötä järjestelmä jäi vanhentuneeksi, ja sitä laajennettiin avaruusvalvontaan ja ohjusten ennakkovaroitusjärjestelmiin.
Kylmän sodan päättymisen jälkeen NORAD pyrki välttämään budjettinsa leikkauksen liittymällä "huumeiden vastaiseen sotaan", erityisesti jäljittämällä pienkoneita.
Syyskuun 2001 terroristi-iskujen jälkeen, 14. syyskuuta 2001 NORAD on pitänyt yllä pysyvää hävittäjäpartiointia (Operation Noble Eagle) Yhdysvaltain yllä. 
Nykyhetket.
Vuonna 2006 suurin osa toiminnoista siirrettiin Cheyenne-vuoresta läheiseen Petersonin lentotukikohtaan, joskin Cheyenne-vuoren tukikohta on edelleen "lämpimänä" ja ylläpitohenkilöstön miehittämänä, vaikkei päivittäisessä käytössä. Syynä olivat tehokkuussyyt ja rauhanaikainen vähäinen tarve luolaston tarjoamalle fyysiselle suojalle.
Joukot.
NORADilla on alaisuudessaan kolme päämajaa: Elmendorfin lentotukikohta Alaskassa, Canadian Forces Base Winnipegissa Manitoba ja Tyndallin lentotukikohta Floridassa.
NORAD ja joulupukki.
NORAD on vuodesta 1955 lähtien pitänyt yllä jouluna palvelua, johon soittamalla voi tiedustella joulupukin sijaintia. Palvelu alkoi, kun NORADin edeltäjän CONADin puhelinnumero painettiin virheellisesti erään liikkeen mainokseen. Nykyisin joulupukin sijaintia tiedustelevat NORADilta suuretkin televisiokanavat ja se julkaistaan myös webissä.
Vuonna 2008 netissä oli Joulupukin jäljityspalvelu, missä joulupukkia pystyi seuraamaan käyttämällä Google Earth -ohjelmaa. Vuonna 2012 jakeluun tuli myös älypuhelimilla toimivia jäljityssovelluksia.
Jin Jong-oh

Jin Jong-oh (; s. 24. syyskuuta 1979 Soul) on eteläkorealainen pistooliammunnan olympiavoittaja.
Olympialaisissa Jin on saavuttanut pistooliammunnassa kolme kertaa kultaa (2008, 2012) ja kaksi kertaa hopeaa (2004, 2008). MM-kilpailuista hän on saanut joukkuekultaa 50 metrin pistoolista ja pronssia sekä henkilökohtaisessa että joukkuekilpailussa 10 metrin ilmapistoolissa Münchenissä 2010.
Kilpailut.
Olympialaiset.
Jin saavutti Ateenan kesäolympialaisissa (2004) 50 metrin pistoolissa olympiahopeaa tuloksella 661,5 (567+94,5). Neljä vuotta myöhemmin Pekingin olympialaisissa Jin voitti hopeaa 10 metrin ilmapistoolin kilpailussa yhteistuloksella 684,5. Seuraavassa lajissaan Pekingissä Jin ampui olympiakultaan, kun hän voitti 50 metrin pistooliammunnan.
Maailmanmestaruuskilpailut.
Jin ei ole menestynyt MM-kilpailuissa yhtä hyvin kuin olympialaisissa. Hän on päässyt kahdesti finaaliin, mutta hän voitti joukkuekultaa 50 metrin pistoolissa sekä pronssia 10 metrin ilmapistoolin henkilökohtaisesta että joukkuekilpailusta Münchenissä 2010. Hän on edustanut maataan MM-kilpailuissa myös Lahdessa 2002 ja Zagrebissa 2006.
Maailmancup.
Jin on ampunut maailmancupin osakilpailuissa viisi kultaa, kolme hopeaa, kaksi pronssia ja 15 finaalipaikkaa. Maailmancupin finaaliin hän on päässyt neljästi. Sieltä Jin on saavuttanut kolme kultan ja kuusi finaalipaikkaa.
FK Bodø/Glimt

FK Bodø/Glimt on vuonna 1916 perustettu norjalainen jalkapalloseura Bodøn kaupungista Nordlandista. Seuran miesten edustusjoukkue pelaa Norjan korkeimmalla sarjatasolla Eliteserienissä.
FK Bodø/Glimt pelaa kotiottelunsa 8 800 katsojaa vetävällä Aspmyra stadionilla. Seura on tunnettu keltaisesta kotipeliasustaan ja kannattajistaan, jotka kantavat suuria keltaisia hammasharjoja otteluissa. Perinne juontaa juurensa 1970-luvulle saakka. 
FK Bodø/Glimt on Pohjois-Norjan menestyneimpiä seuroja yhdessä Tromsø IL:n kanssa. Seuran suurimmat saavutukset ovat Norjan liigamestaruudet vuosilta 2020, 2021 ja 2023 sekä cupmestaruudet vuosilta 1975 ja 1993. Seurassa ovat pelanneet muun muassa Erik Hoftun, Bengt Sæternes ja Harald Brattbakk.
FC Bodø/Glimt sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 45. Sijoitus on paras pohjoismaisista jalkapalloseuroista.
Pelaajat ja valmentajat.
Nykyinen joukkue.
"Tilanne 6. huhtikuuta 2025."
Héctor Milián

Héctor Milián (s. 14. toukokuuta 1968) on kuubalainen entinen kreikkalais-roomalaisen tyylin painija, olympiavoittaja ja maailmanmestari.
Havannalaista "Cerro Pelado" -seuraa edustanut Milián aloitti painin harrastamisen vuonna 1981. Vuonna 1986 hän voitti juniorien maailmanmestaruuden 100-kiloisten sarjassa Schifferstadissa ja sijoittui samana vuonna Pan-Amerikan kisoissa Colorado Springsissä hopealle sekä maailmancupissa Oak Lawnsissa neljänneksi.
1987 Milián voitti sarjansa Pan-Amerikan kisoissa Indianapolisissa. Clermand-Ferrandin MM-kisoissa hän sijoittui seitsemänneksi. FILA:n Grand Prix -gaalassa hän oli viides ja maailmancupissa kolmas. 1988 Milián uusi Pan-Amerikan mestaruutensa ja voitti sarjansa myös Ateenassa järjestetyssä maailmancupissa sekä aikuisissa että omassa ikäluokassaan. 1990 Ostian MM-kisoissa hän oli viides. Milián toisti Pan-Amerikan mestaruutensa ja maailmancup-voittonsa myös vuosina 1989–1992. 1992 Barcelonan olympialaisissa hän voitti kultamitalin voitettuaan loppuottelussa Yhdysvaltain Dennis Marvin Koslowskin. 1993 hän voitti kultaa Pan-Amerikan mestaruuskisoissa sekä Keski-Amerikan ja Karibian kisoissa. 
1994 MM-kisoissa Tampereella Milián paini 130-kiloisissa ja saavutti hopeaa hävittyään loppuottelussa Aleksandr Karelinille. Seuraavaksi vuodeksi hän palasi 100-kiloisiin ja voitti jälleen Pan-Amerikan mestaruuden. Prahan MM-kisoissa hän saavutti hopeaa hävittyään loppuottelussa Ruotsin Mikael Ljungbergille. Maailmancupissa hän paini 130-kiloisissa ja sijoittui sarjassaan toiseksi. 1996 Atlantan olympialaisissa Milián oli 100-kiloisten sarjassa viides. Samana vuonna maailmancupissa hän paini 130-kiloisissa toiseksi. 1997 hän voitti Pan-Amerikan mestaruuden 125 kilon sarjassa. Wrocławin MM-kisoissa pysyvästi 130-kiloisten sarjaan siirtynyt Milián saavutti pronssia. 1998 hän oli Pan-Amerikan kisoissa hopealla ja sijoittui Gävlen MM-kisoissa seitsemänneksi. 1999 hän palasi voittajaksi Pan-Amerikan kisoissa ja saavutti Ateenan MM-kisoissa Karelinin jälkeen hopeaa. Vuonna 2000 hän saavutti Pan-Amerikan mestaruuskisoissa hopeaa ja sijoittui Sydneyn olympialaisissa viidenneksi. Viimeisissä kansainvälisissä kisosisaan 2001 hän voitti Pan-Amerikan mestaruuden.
Vehicle Assembly Building

Vehicle Assembly Building (VAB), alun perin Vertical Assembly Building, on NASA:n rakennus Kennedy Space Centerissä Floridassa. Se on osa Laukaisukompleksi 39:ää.
Alkuperäisen nimen mukaisesti alusten laukaisukokoonpano kootaan rakennuksessa pystyyn. Kokoamisen jälkeen alus kuljetetaan pystyasentoon Mobile Launcher Platformille asetettuna Crawler-Transporterilla toiselle kahdesta laukaisualustasta (39A ja 39B). 
Historia.
VAB rakennettiin Apollo-ohjelmassa käytettyjen Saturn V -rakettien kokoomispaikaksi. Se valmistui 1966.
Apollo-ohjelman jälkeen se muutettiin STS:n eli avaruussukkula-ohjelman käyttöön. Syksyyn 2010 asti siellä koottiin avaruussukkulat lähtökuntoon. 
Rakennuksen (ja laukaisualustojen) muutostyöt Constellation-ohjelman Ares-raketteja varten aloitettiin mutta ohjelma lakkautettiin jo alkuvaiheessa. Aikomuksena oli koota Orion/Ares I ja Altair/Ares V -kokoonpanoja. 
Tämän jälkeen rakennus siirtyi Space Launch System (SLS) -hankkeen käyttöön. 
Koko.
VAB on 160,02 metriä korkea, 218,24 metriä pitkä ja 157,89 metriä leveä. Sen pinta-ala on 32 374,85 neliömetriä ja tilavuus 3 664 992,82 kuutiometriä. Rakennuksessa on neljä 138,99 metriä korkeaa pääovea.
Rakennuksen kokoa kuvaa sen kylkeen maalattu Yhdysvaltain lippu. Lipun tähdet ovat 1,8-metrisiä, sen sininen osa on koripallokentän kokoinen ja juovat ovat ajokaistan levyiset. Rakennuksen tilavuus on niin iso, että NASAn työntekijät ovat kertoneet, että sillä on oma sää. Hyvin kosteina päivinä katon rajaan on tiivistynyt sadepilviä.
Rakenne.
Koska rakennus sijaitsee Floridassa, missä hurrikaanit ja troppiset myrskyt ovat tavallisia, se rakennettiin kestämään niitä. Suurin myrskytuho tapahtui 2004, kun hurrikaani Frances irrotti rakennuksen seinistä 850 alumiinista paneelia, jotka olivat kooltaan 3 x 12 metriä. Tämän tuloksena seiniin syntyi noin 3 716,12 neliömetrin edestä reikää. Hurrikaani Jeanne irrotti vielä 25 paneelia lisää kolme viikkoa myöhemmin. Aiemmin samana vuonna hurrikaani Charley aiheutti noin 700 000 dollarin vahingot. Osa irronneista paneeleista oli tarkoitettu irtoamaan suuren paine-eron muodostuessa rakennuksen ulko- ja sisäpuolen välille, millä pyritään takaamaan rakenteiden säilyminen ehjänä nopeiden paineenvaihteluiden aikana.
Sukkulajärjestelmän eri osien nostamiseksi VAB:ssä on kaikkiaan 71 nosturia ja kaksi siltanosturia.
Kim Jong-su

Kim Jong-su (s. 9. tammikuuta 1970) on pohjoiskorealainen pistooliampuja.
Kim saavutti Ateenassa 2004 50 m pistoolissa olympiapronssia. Lisäksi hän on saanut Zagrebissa 2006 maailmanmestaruuskilpailuissa hopeaa 25 m vakiopistoolissa ja joukkuepronssia 25 m isopistoolissa. Hän sijoittui toiseksi samassa lajissa sekä kolmanneksi 10 metrin ilmapistoolista Pekingissä 2008, mutta hän antoi positivisen doping-näytteen ja hänen tuloksensa hylättiin sekä mitalit jaettiin seuraaviksi tulleille. Kielletty lääkeaine oli propranololi-beetasalpaaja.
Patrik Isaksson

Patrik Isaksson (s. 3. elokuuta 1972) on ruotsalainen popmuusikko. Hän julkaisi debyyttialbuminaan levyn "När verkligheten tränger sig på" (1999), johon sisältyy hitti "Du får göra som du vill". Kappale voitti vuoden parhaan laulun Grammis-palkinnon 1999.
Isaksson on osallistunut Melodifestivaleniin kappaleillaan "Faller du så faller jag" vuonna 2006 ja "Under mitt tunna skinn" vuonna 2008. 
Diskografia.
Tukholmassa syntynyt Isaksson on julkaissut yhteensä viisi studioalbumia ja yhden kokoelmalevyn:
Kulkukoira (elokuva)

Kulkukoira on Akira Kurosawan ohjaama film noir -tyyliä sisältävä poliisielokuva.
Elokuvan tapahtumat sijoittuvat helleaallon kourissa käpristelevään Tokioon, jossa näkyvät edelleen toisen maailmansodan pommitusten jäljet. 
Nuoren poliisin virka-ase varastetaan bussissa. Hän pääsee etsimään sitä vanhemman poliisin seurassa. Asetta on käytetty ryöstössä. Poliisit pääsevät laittoman asekaupan jäljille.
Tanju Kirjakov

Tanju Kirjakov (, s. 2. maaliskuuta 1963 Rousse) on bulgarialainen pistooliampuja ja olympiavoittaja.
Kirjakov on voittanut olympiakultaa 50 m pistoolilla Sydneyssä 2000 sekä 10 m ilmapistoolilla Soulissa 1988 ollen ilmapistoolin ensimmäinen olympiavoittaja. Atlantassa 1996 hän sai olympiapronssia 10 m ilmapistoolissa.
Maailmanmestaruuskilpailuissa Kirjakov on saanut joukkuepronssia 10 m ilmapistoolissa.
Olympialaisissa Pekingissä 2008 Kirjakov oli kuudes 50 m pistoolissa tuloksella 656.8, jääden 2.1 pisteen päähän pronssista, ja kymmenes 10 m ilmapistoolissa tuloksella 580, jääden pisteen päähän finaalipaikasta.
Bert Blyleven

Rik Aalbert ”Bert” Blyleven (s. 6. huhtikuuta 1951) on alankomaalaissyntyinen entinen baseballpelaaja (aloittava syöttäjä). Hän pelasi Yhdysvalloissa MLB-tasolla peräti 22 vuotta (1970–1992). 
Blyleven oli tähdistöottelijana kahdesti vuosina 1973 ja 1985. Hän kuuluu 3 701 strikeoutillaan MLB:n niin kutsuttuun 3 000 strikeoutin kerhoon. Blyleven valittiin Baseball Hall of Fameen vuonna 2011.
Joukkueet.
Blyleven joukkueina olivat hänen ammattilaisuransa aikana seuraavat:
Olli Pekkala

Olli Pekkala (s. 5. helmikuuta 1987 Kärkölä) on suomalainen uransa lopettanut mäkihyppääjä. 
Nuorten MM-kisoista Pekkalalla on pronssia normaalikilpailusta 2004 ja joukkuekilpailuista vuosilta 2003 ja 2005. 
Mäkihypyn Continental Cupissa Pekkala on sijoittunut parhaimmillaan toiseksi ja yhdeksän kertaa kymmenen joukkoon. Mäkihypyn maailmancupissa hän on kilpaillut kaksi kertaa, molemmat kerrat Kuopiossa.
Hän aloitti harrastuksen Kärkölän kisaveikoissa ja siirtyi Lahden Hiihtoseuraan 1999.
Michel Ansermet

Michel Ansermet (s. 20. helmikuuta 1965) on sveitsiläinen pistooliampuja.
Arsermet saavutti Sydneyssä 2000 olympiahopeaa 25 m olympiapistoolissa.
Emile Hirsch

Emile Davenport Hirsch (s. 13. maaliskuuta 1985 Palms, Kalifornia, Yhdysvallat) on yhdysvaltalainen näyttelijä. 
Hirsch on esiintynyt muiden muassa elokuvissa "Unelmien naapuri" (2004), "Lords of Dogtown" (2005), "Alpha Dog" (2006), "Erämaan armoille" (2007), sekä "Speed Racer" ja "Milk" (2008).
Ura.
Emile Hirsch aloitti näyttelijäuransa kahdeksanvuotiaana. Hän esiintyi pienissä rooleissa televisiossa muun muassa sarjoissa "Sabrina, teininoita" ja "NYPD Blue". Hän teki ensimmäisen elokuvansa "Tuhon vietti" vuonna 2001 ja seuraavana vuonna ensimmäisen pääosansa draamaelokuvassa "Kuoripoikien kosto". Hänen seuraava roolinsa oli kouludraamassa "Keisareiden kerho". Molemmat vuoden 2002 elokuvat saivat myönteiset arviot mutta eivät menestyneet taloudellisesti. 
Vuonna 2004 Hirsch pääsi mukaan komediaelokuvaan "Unelmien naapuri". Hirsch näytteli myös independent-elokuvassa "The Mudge Boy". Seuraavaksi hän esiintyi elokuvassa "Arjen kulissit", ivallisessa tarinassa perheestä, jonka kulissit alkavat sortua vakavan tragedian seurauksena. Elokuvassa Hirsch näyttelee kipeää salaisuutta hautovaa perheen kuopusta, mutta tämäkään elokuva ei tuottanut suuria lipputuloja vaikka arvostelut olivatkin loistavat.
Vuonna 2005 Hirsch pääsi näyttelemään Heath Ledgerin tähdittämässä elokuvassa "Lords of Dogtown", joka kertoo tositarinan tunnetuista rullalautailijoista 1970-luvulla. Elokuva julkaistiin 3. kesäkuuta 2005. Seuraavaksi ensi-iltansa sai "Alpha Dog", muun muassa Justin Timberlaken, Anton Yelchinin, Bruce Willisin ja Sharon Stonen tähdittämä synkkä draama. Elokuvassa Hirsch esittää tosielämän Jesse James Hollywoodia. Elokuva sai ensi-iltansa vuonna 2006 Hirschin ollessa 21-vuotias.
Hirsch näytteli seikkailija Christopher McCandlessia vuonna 2007 elokuvassa "Erämaan armoille", joka perustuu McCandlessin elämään. Elokuvaa on sanottu kauniiksi ja ihmisille ajateltavaa antavaksi. Se on Hirschin pääosaelokuvista varmasti tunnetuin ja parhaiten menestynyt. Hirschillä oli johtava rooli myös elokuvassa "Speed Racer", joka sai ensi-iltansa 9. toukokuuta 2008. 
Elokuvassa "Milk" Hirschin roolihahmo puolustaa homoseksuaalien oikeuksia. Tämä Gus Van Santin ohjaama elokuva perustuu tositapahtumiin ja kertoo vuonna 1978 murhatun Harvey Milkin tarinan. Elokuva sai Oscar-ehdokkuuksia.
H. P. Baxxter

H.P. Baxxter (oik. Hans Peter Geerdes, s. 16. maaliskuuta 1964 Leer, Länsi-Saksa) on elektronista musiikkia soittavan yhtyeen Scooterin laulaja.
Hänellä on monia kutsumanimiä, kuten "Chicksterminator", "Mic Enforcer", "Whistling Dave", "Ice" ja "Horseman". H.P. perusti Scooterin yhdessä serkkunsa Ferris Buellerin ja ystävänsä Rick J. Jordanin kanssa vuonna 1994. Ennen Scooterin syntyä Baxxterilla oli Rick J. Jordanin kanssa yhtye "Celebrate the Nun (1986-1991)", johon kuului myös sisko Britt Maxime.
H.P. ja Rick perustivat studioprojektin "The Loop!", joka teki remiksejä (1993–1998). H.P., Ferris ja Rick perustivat Cosmos-projektin vuonna 1994, ja sen tuotoksista julkaistiin yksi sinkku, "Codo". Myöhemmin Axel, H.P. ja Rick perustivat Ratty yhtyeen vuonna 2000. Vuosina 2001–2003 on julkaistu kaksi sinkkua sekä remiksejä eri artisteille. Vuodesta 2003 yhtye on ollut toimimaton. 
Baxxter opiskeli yhden lukukauden oikeustiedettä, mutta valmistui kuitenkin oppisopimuksella tukkukauppiaaksi ja maahantuojaksi. Sen jälkeen hän työskenteli levy-yhtiössä. 
Yksityiselämä.
Hän oli aikaisemmin naimisissa tyttöystävänsä Simonen kanssa. He kuitenkin erosivat vuonna 2011 The Stadium Techno Inferno -kiertueen alussa.
Baxxter harrastaa ja keräilee vanhoja englantilaisia ajoneuvoja, joita voi nähdä Scooterin musiikkivideoilla. Hän arvostaa Isoa-Britanniaa ja englannin kieltä.
Diskografia.
Äänikirja 2004. 
H.P. Baxxter - kaikkein Erzählungen von Thomas Bernhard 
H.P. Baxxter Intros
2005 The Disco Boys 5
CD1
2005 Flashdance &amp; Mixwell
H.P. Baxxter Song
2007 VA — 80’s Flashback
Tv ohjelma Ina’s Night (2010)
Jan Delay &amp; Disco No.1 - Hamburg brennt!!
12. Raveheart (feat. H.P. Baxxter) 4:55
Hysteria / Hysteria (H.P. Baxxter. Rick J. Jordan)
1993 VA - Electronic Dance Experience vol.1
4. Hyssteria - The Flood (4:06)
1994 VA - Tekkno Zone
12. Hysteria - The Flood (5:04)
2020 FiNCH ASOZiAL ‎ñ Finchi's Love Tape
5. Scootermann ("Taustalaulu – H.P. Baxxter") 3:14
2013
How Much Is The Fish? (Media Markt Version) 1:38
Sinkkuja 
«Who The Fuck Is H.P. Baxxter?» (25.01.13)
Baxxter, Simon &amp; DDY — Sweater Weather (28.06.2013)
Yuta Watase

Yuta Watase (s. 8. elokuuta 1982) on japanilainen mäkihyppääjä.
Watase on kilpaillut maailmancupissa vuosina 1999–2002, 2006 sekä 2008–2014. Hänen paras sijoituksensa on viides Sapporon suurmäen kilpailussa 31. tammikuuta 2009. Continental Cupissa hän on kahdesti sijoittunut toiseksi.
Amerikankuubalaiset

Amerikankuubalaiset (esp. "cubanoestadounidenses" tai "cubanoamericanos") ovat yhdysvaltalaisia joilla on kuubalaiset sukujuuret. Vuonna 2000 1 241 685 yhdysvaltalaista ilmoitti omaavansa kuubalaisia sukujuuria. Kuubalaisia tuli Yhdysvaltoihin erityisen paljon Fidel Castron noustua Kuubassa valtaan 1950-luvun lopussa. Castro salli pakolaisten matkustamisen Yhdysvaltoihin 28. syyskuuta 1965. Ensimmäinen ryhmä matkusti Castron luvalla 10. lokakuuta 1965. Erityisen runsaasti kuubalaisperäistä väestöä asuu Etelä-Floridassa Miamin ympäristössä. Vaikka amerikankuubalaiset ovatkin melko pieni etninen ryhmä Yhdysvalloissa (vain n. 0,4 %) väestöstä, on niillä huomattavasti kokoaan suurempi valta Yhdysvaltain politiikassa. Tämä johtuu siitä että he ovat suuri äänestäjäkunta yhdessä Yhdysvaltain tärkeimmistä osavaltiosta, Floridassa. Amerikankuubalaisia onkin pidetty yhtenä pääsyynä siihen että Yhdysvallat ei helpottanut Kuuban vastaisia pakotteitaan ennen vuotta 2015. Suurin osa amerikankuubalaisista on uskonnoltaan katolilaisia.
UWW

Kansainvälinen painiliitto eli UWW (, vuoteen 2014 asti FILA ()) on kansainvälinen painin kattojärjestö. UWW:n alaisuudessa järjestetään merkittävät kansainvälisen painikilpailut ja järjestö päättää lajien säännöistä.
UWW:n alaisuuteen kuuluvia lajeja ovat kreikkalais-roomalainen paini, vapaapaini, naispaini, lukkopaini, rantapaini ("beach wrestling") ja sambo. Lisäksi UWW:n tunnustamia lajeja ovat lukuisat perinteiset eri kulttuurien painimuodot.
Liiton puheenjohtajana on vuodesta 2013 lähtien toiminut serbialainen Nenad Lalović.
Martin Tenk

Martin Tenk (s. 8. helmikuuta 1972 Ostrava) on tšekkiläinen pistooliampuja ja olympiamitalisti.
Tenk sijoittui pronssille Sydneyssä olympialaisissa 2000 50 m pistoolissa. Hän on myös saavuttanut maailmanmestaruuskilpailuissa Lahdessa 2002 hopeaa samassa lajissa.
Pekingissä 2008 olympialaisissa oli 50 m pistoolissa 36. tuloksella 544. Hän jäi lopulta 15 pisteen päähän finaalipaikasta.
Amerikannorjalaiset

Amerikannorjalaiset ovat yhdysvaltalaisia joilla on norjalaiset sukujuuret. Arvion mukaan amerikannorjalaisia olisi nykyään noin 4,5 miljoonaa. Kuuluisia amerikannorjalaisia ovat muun muassa Marilyn Monroe, Siri Hustvedt ja Eliot Ness. Suurin osa amerikannorjalaisista asuu Keskilännessä ja iso osa heistä on uskonnoltaan luterilaisia.
Historia.
Norjalaisten historia Yhdysvalloissa alkaa jo viikinkiajalta, jolloin norjalainen Leif Erikinpoika teki tutkimusmatkoja Amerikkaan. Viikingit perustivat siirtokuntia muun muassa Newfoundlandiin, mutta asutuksesta Yhdysvaltojen alueella ei ole aukottomia todisteita. Eräät löydökset, kuten Kensingtonin riimukivi, saattavat olla peräisin viikinkien matkoilta syvemmälle Amerikkaan.
Norjalaisia siirtolaisia oli Yhdysvalloissa jo 1600-luvulla nykyisen New Yorkin alueella. Norjalaisten muuttoaalto käynnistyi kuitenkin vasta 1800-luvulla ja 1825 alkoivat ensimmäiset organisoidut siirtolaisliikkeet. Suurin osa norjalaissiirtolaisista muutti Keskilänteen ja Yhdysvaltain luoteisrannikolle. 
Nykypäivä.
Vuoden 2006 arvion mukaan Yhdysvalloissa asui 4 669 516 norjalaistaustaista henkilöä. Tämä tekee noin 2 % Yhdysvaltojen valkoisesta väestöstä. Eräissä Keskilännen osavaltioissa norjalaistaustaisten määrä väestöstä on lähes 15 %. Amerikannorjalaisista 55 % asuu Keskilännessä ja 21 % Tyynen valtameren rannikon osavaltioissa. Yhdysvalloissa on enemmän norjalaiset juuret omaavia asukkaita kuin mitä Norjassa on.
Nosferatu – yön valtias

Nosferatu – yön valtias (saks. "Nosferatu: Phantom der Nacht") on Werner Herzogin ohjaama saksalainen kauhuelokuva vuodelta 1979. Sen pääosia näyttelevät Klaus Kinski ja Isabelle Adjani. Elokuva perustuu Bram Stokerin romaaniin "Dracula" sekä F. W. Murnaun siitä tekemään ensimmäiseen filmatisointiin, vuoden 1922 "Nosferatuun".
Arvioita.
Yhdysvaltalainen National Board of Review of Motion Pictures nosti "Nosferatun" vuoden 1979 viiden parhaan vieraskielisen elokuvan joukkoon. Kinskin palkitsi roolistaan muun muassa yhdysvaltalainen National Society of Film Critics.
"Video-oppaassa" vuodelta 1994 Ilkka Jauhiainen arvostaa elokuvan todentuntuista kuoleman läsnäoloa ja antaa elokuvalle neljä tähteä viidestä, mikä vastaa sanallista arviota ”erinomainen”.
The Pointer Sisters

The Pointer Sisters on yhdysvaltalainen vuonna 1969 perustettu yhtye. Kokoonpanon kolme alkuperäisjäsentä olivat sisarukset June Pointer (1953–2006), Bonnie Pointer (1950–2020) ja Anita Pointer (1948–2022). Neljäs sisar Ruth Pointer (s. 1946) liittyi ryhmään vuonna 1972. June Pointer jätti ryhmän 2004, jolloin hänet korvasi Ruthin tytär Issa Pointer (s. 1978). Yhtyeen yksi tunnetuimmista kappaleista on ”I'm So Excited”. The Pointer Sistersin kappale ”Neutron Dance” on lisäksi "Beverly Hills kyttä" -elokuvassa. Lisäksi The Pointer Sistersin kappaleet ovat olleet useasti Playback-kappaleina ohjelmassa RuPaul’s Drag Race.
Nykyisessä kokoonpanossa kolmantena laulajana on Ruthin tyttärentytär Sadako Pointer.
David Gallagher

David Lee Gallagher (s. 9. helmikuuta 1985 Queens, New York, Yhdysvallat) on yhdysvaltalainen näyttelijä. Hänet tunnetaan varsinkin Simon Camdenin roolista televisiosarjassa "Seitsemäs taivas".
Gallagher syntyi New Yorkissa ja sai vanhemmiltaan irlantilaisia ja kuubalaisia sukujuuria. Hän aloitti esiintymisen pikkulapsena ja debytoi elokuvassakin jo kahdeksan ikäisenä. "Seitsemännessä taivaassa" hänet nähtiin ensi kertaa vuonna 1996.
Gallagher valmistui Etelä-Kalifornian yliopistosta. Hänellä on neljä nuorempaa sisarusta, joista veli Killian on autistinen.
Paitsi esiintynyt "Seitsemännessä taivaassa", Gallagher on muun muassa antanut äänensä Rikuna "Kingdom Hearts -"pelisarjaan. David on näytellyt mm. elokuvassa "Pieniä salaisuuksia".
Pantterit

Pantterit on vuonna 1938 nimellä Kiri-Veikot perustettu helsinkiläinen koripalloseura. Sen käytti ennen vuotta 1953 myös nimeä HOK-Veikot. Seura on Suomen vanhin koripalloilun erikoisseura. Kaudella 1976–1977 joukkue yhdistyi Helsingin Kisa-Tovereiden edustusjoukkueen kanssa muodostaen Super-Pantterit nimisen joukkueen. Joukkue sai toisen vapaaksi jääneen SM-sarjan paikan, kun HKT:n luopumisen lisäksi myös mestaruuden voittanut Playboys fuusioitui Tapion Hongan kanssa. Ilman muutoksia Pantterit olisi ollut kauden 1975–1976 toinen putoaja. 
Seura on pelannut useita kausia sekä miesten että naisten pääsarjatasolla, ja se on voittanut miehissä 14 ja naisissa viisi Suomen mestaruutta. Nykyään edustusjoukkueet pelaavat alemmilla sarjatasoilla. __notoc__
Sand Springs Railway

Sand Springs Railway Company on yhdysvaltalainen rautatieyhtiö, joka hoitaa tavaraliikennettä Oklahoman osavaltiossa Tulsan ja Sand Springsin välisellä 14 kilometrin pituisella rataosalla sekä siihen liittyvillä sivuraiteilla. Yhtiön rataverkon yhteispituus on noin 51 kilometriä. Rautatien omistaa teräsyhtiö Gerdau Ameristeel.
Yhtiöllä on yhdysliikennettä Union Pacificin, BNSF Railwayn sekä South Kansas and Oklahoma Railroadin kanssa Tulsassa. Liikenne muodostuu teräksen, sellun, romuraudan, kierratyspaperin, muovien, sahatavaran sekä öljytuotteiden kuljetuksista.
Historia.
Sand Springs Home perusti rautatieyhtiön 6. helmikuuta 1911. Yhtiö aloitti henkilö- ja tavaraliikenteen Tulsan ja Sand Springsin välisellä 14 kilometrin mittaisella rataosalla. Sähkövetoinen matkustajaliikenne lopetettiin 1955 ja rautatie siirtyi dieselvetoon.
Vuonna 1987 Sand Springs Home myi rautatien HMK, Inc.:lle, jolta se siirtyi myöhemmässä vaiheessa teräsyhtiö Sheffield Steelille. Sheffield Steelin tehtyä konkurssin sekä teräsyhtiö että rautatie siirtyivät Gerdau Amisteelin omistukseen.
Briana Scurry

Briana Collette Scurry (s. 7. syyskuuta 1971 Minneapolis, Minnesota, Yhdysvallat) on yhdysvaltalainen jalkapallomaalivahti. Hän pelasi yliopistotasolla Massachusettsissa.
Scurry toimi pitkään maalivahtina Yhdysvaltain naisten jalkapallomaajoukkueessa. Hän kilpaili useissa maailmanmestaruuskilpailuissa ja oli mukana voittamassa myös kolmea olympiamitalia: kultaa Atlantassa 1996 ja Ateenassa 2004 sekä hopeaa Sydneyssä 2000. Atlantan kisojen kultamitalin kunniaksi hän lupauksensa mukaisesti viuhahti muutaman korttelin matkan Athensin kaupungissa, jossa kisojen loppuottelu pelattiin.
Scurry kuului Women’s United Soccer Associationin perustajajäseniin vuonna 2001 ja pelasi kolme kautta maalivahtina Atlanta Beatissa.
Rantapaini

Rantapaini ("Beach Wrestling") on kansainvälisen painiliiton FILAn alaisuudessa toimiva painimuoto. Lajille luotiin yhtenäiset säännöt vuonna 2004 Ateenassa järjestetyssä kokouksessa tavoitteena tuoda yhteen erilaiset hiekka-alustalla painitut perinteiset painimuodot ja saada niille kansainvälistä näkyvyyttä. 
Ottelut järjestetään ympyränmuotoisella hiekka-alustalla, jonka halkaisija on 6 metriä. Ottelijoilla on yllään uima-asu. Ottelu kestää kolme minuuttia ja tuomareita on vain yksi. Voittaakseen ottelun ottelijan on joko selätettävä vastustajansa, kaataa tämä kahdesti tai työntää ulos ottelualueelta kahdesti. Painoluokat ovat miehillä yli ja alle 85 kilogrammaa ja naisilla yli ja alle 70 kilogrammaa.
Barry Watson

Michael Barrett ”Barry” Watson (s. 23. huhtikuuta 1974) on yhdysvaltalainen näyttelijä. Hänet tunnetaan varsinkin Matt Camdenin roolista televisiosarjassa "Seitsemäs taivas". Hän on esiintynyt myös sarjoissa "What About Brian" ja "Samantha".
Watson syntyi Michiganissa vanhempiensa neljästä lapsesta kolmantena. Hän muutti kahdeksanvuotiaana perheineen Dallasiin, Texasiin, ja viisitoistavuotiaana Burbankiin, Kaliforniaan. Hän sai puolen vuoden kiinnityksen televisiosarjaan "Päivien viemää". Sen jälkeen hän palasi Texasiin ja valmistui Richardson High Schoolista vuonna 1992.
Watson on tätä nykyä toisessa avioliitossaan. Hänellä todettiin vuonna 2002 Hodgkinin lymfooma, josta toivuttuaan hän on jatkanut uraansa aktiivisesti.
Beverley Mitchell

Beverley Ann Mitchell (s. 22. tammikuuta 1981) on yhdysvaltalainen näyttelijä ja countrylaulaja. Hänet tunnetaan varsinkin Lucy Camden-Kinkirkin roolista televisiosarjassa "Seitsemäs taivas". 
Mitchell esiintyi myös kauhuelokuvassa "Saw II" (2005). Hän syntyi Arcadiassa, Kaliforniassa, ja oli high school -aikanaan cheerleader. 
Mitchellin ensimmäinen single "Angel" julkaistiin vuonna 2006. Debyyttialbumi "Beverley Mitchell" (2007) nousi nopeasti Yhdysvaltain countrylistoille.
Stephen Collins

Stephen Weaver Collins (s. 1. lokakuuta 1947) on yhdysvaltalainen näyttelijä. Hän esitti yli vuosikymmenen ajan pääosaa pastori Eric Camdenina televisiosarjassa "Seitsemäs taivas" (1996–2007). Sen lisäksi hänet tunnetaan muun muassa elokuvasta "" (1979) ja Broadway-ansioistaan.
Collins syntyi Des Moinesissa, Iowassa, ja valmistui Amherst Collegesta. Hän oli vuodesta 1985 lähtien naimisissa näyttelijä Faye Grantin kanssa ja heillä on yksi tytär; vuonna 2012 he kuitenkin ilmoittivat eroavansa.
Collins oli vuonna 1987 ehdolla Emmy-palkinnon saajaksi sivuosastaan minisarjassa "The Two Mrs. Grenvilles".
Love in This Club

Love in This Club on ensimmäinen single R&amp;B-laulaja Usherin "Here I Stand" -albumilta. 26. helmikuuta 2008 digitaalisesti julkaistun kappaleen on tuottanut Polow da Don ja Usher esittää sen yhdessä rap-artisti Young Jeezyn kanssa. "Love in This Club" piti Billboard Hot 100 -listan kärkipaikkaa hallussaan kolmen viikon ajan.
Catherine Hicks

Catherine Mary Hicks (s. 6. elokuuta 1951) on yhdysvaltalainen näyttelijä. Hän syntyi katoliseen perheeseen New Yorkissa ja oli high school -aikanaan Arizonassa cheerleader.
Hicks muistetaan parhaiten Annie Camdenin roolista televisiosarjassa "Seitsemäs taivas" (1996–2007). Hän on lisäksi esiintynyt muun muassa elokuvissa "" (1986) ja "Child’s Play" (1988) sekä Broadwaylla.
Hicksillä ja hänen puolisollaan Kevin Yagherilla on vuonna 1992 syntynyt tytär.
Erik Knudsen (näyttelijä)

Erik Knudsen (s. 25. maaliskuuta 1988 Toronto, Ontario) on kanadalainen näyttelijä. 
Knudsen oli Young Artist Award -ehdokkaana vuonna 2002. Hän esitti pääroolin (Donovan Mackay) vuosina 2003–2004 esitetyssä "Mental Block" -televisiosarjassa.
Knudsen esiintyi sarjan jälkeen Daniel Matthewsin roolissa kauhuelokuvassa "Saw II" (2005). Tuoreempi rooli (Dale Turner) hänellä on vuonna 2006 aloitetussa "Jericho"-sarjassa.
Erik on myös näytellyt Robbie Merceriä kauhuelokuvassa "Scream 4".
Gerald McRaney

Gerald Lee McRaney (s. 19. elokuuta 1947) on yhdysvaltalainen näyttelijä. Hän syntyi pienessä Collinsin kaupungissa Mississippin osavaltiossa. 
McRaney on ollut pitkään aktiivinen televisioesiintyjä; hän esiintyi jo 1980-luvulla pääroolissa sarjassa "Simon &amp; Simon". Vuonna 2006 hän aloitti roolin "Jerichossa".
McRaney on tätä nykyä naimisissa näyttelijäkollegansa Delta Burken kanssa.
Sool

 Sool on Somalian alue, jonka pääkaupunki on Las Anod. Alue kuuluu Khaatumo autonomiseen valtioon. Alue sijaitsee maan pohjoisosassa Etiopian vastaisella rajalla, ja sen pinta-ala on 25 036 neliökilometriä. Vuonna 2008 asukkaita arvioitiin olevan noin 110 000. Tärkein klaani on Darod-klaaniin kuuluva dulbahante-klaani, johon kuuluu suurin osa alueen asukkaista. Alueella asuu myös Hawiye klaaniin kuuluva Fiqishini.
Alue kuuluu tällä hetkellä virallisesti tunnustetulle SSC-Khaatumo osavaltiolle, mutta aiemmin Puntmaa ja Somalimaa ovat kiistelleet alueen hallinnasta. Vuodesta 2009 on myös ollut SSC-liike joka on pyrkinyt yhdistämään kaikki alueet oman hallinnon alle siinä onnistumatta sekä tämän jälkeen Khaatumo osavaltio (2012-2017), jota ei myöskään Somaliassa tunnustettu viralliseksi osavaltioksi. Lopulta vuoden 2023 aikana perustettiin SSC-Khaatumo osavaltio, joka Las Anodissa 8 kuukauden sodan jälkeen tunnustettiin viralliseksi osavaltioksi. 
Tunnetuin kahakka ennen vuoden 2023 konfliktia oli syksyllä 2007, jolloin alueen pääkaupunki joutui Somalimaan alaisuuteen.
Crawler-transporter

Crawler-transporter on suuri telaketjuajoneuvo, jota käytettiin Kennedyn avaruuskeskuksen laukaisukompleksissa 39 Saturn V- ja Saturn IB -kantorakettien kuljettamiseen Vehicle Assebly Building -kokoonpanohallista laukaisupaikoille Apollo-, Skylab- ja Apollo-Sojuz-ohjelmissa. Vuosina 1981-2011 sitä käytettiin avaruussukkuloiden siirtämiseen.
Avaruussukkulajärjestelmä koottiin Vehicle Assebly Buildingissä siirrettävän laukaisualustan Mobile Launcher Platformin päälle, joka sitten ajettiin Crawler-transporterilla laukaisupaikalle ja laukaisun jälkeen takaisin. Tavallinen matka VAB:stä laukaisualustalle kestää noin viisi tuntia.
 Yhteensä niillä on ajettu yli 4 000 km.
Crawler-transportereita rakennettiin kaksi. Ne suunnitteli Bucyrus International ja rakensi Marion Power Shovel Co. Niiden valmistus maksoi 14 miljoonaa dollaria kappaleelta ja ne toimitettiin 1965. Valmistumisensa aikaan ne olivat maailman suurimmat telaketjuajoneuvot.
Tekniset tiedot.
Ajoneuvon massa on 2 700 tonnia ja siinä on kahdeksan telaa, kaksi kussakin kulmassa. Yksittäisessä telassa on 57 telakenkää, jotka painavat kukin noin 900 kg. Koneen kokonaismitat ovat 40 m × 35 m. Kuljettimen tason korkeutta voidaan säätää välillä 6–8 m. Kuljettimen laserohjausjärjestelmä ja korkeuden säätö pitävät siirrettävän laukaisualustan MLP:n päällä olevan sukkulan ajoainetankkeineen pystyssä 10 kaariminuutin tarkkuudella. Laukaisupaikalle johtava tien nousu on enimmillään 5 astetta.
Erillinen laserohjausjärjestelmä huolehtii kuljettimen ja laukaisualustan asettamisesta tarkalleen kohdalleen kokoonpanohallissa ja laukaisupaikalla.
Kuljettimessa on kaksi 2 050 kW:n Alcon dieselmoottoria, jotka pyörittävät neljää 1 000 kilowatin generaattoria. Näillä pyöritetään kuljettimen 16:ta moottoria. Kaksi 794 kW:n moottoria pyörittävät kahta 750 kW:n generaattoria, joilla käytetään tunkkaus-, ohjaus-, valaisu- ja tuuletusjärjestelmiä. Lisäksi kuljettimessa on kaksi 150 kW:n generaattoria. Kuljettimen dieseltankkien tilavuus on 19 m³ ja dieselöljyn kulutus 350 l/km.
Kuljetinta ohjataan kahdesta ohjaamosta, jotka ovat sen etu- ja takapäässä. Kuljetin kulkee 5,6 km:n erityistä Crawlerwaytä kuorman kanssa maksimissaan 1,6 km/h ja ilman kuormaa 3 km/h.
Tulevaisuus.
NASA aikoi jatkaa kuljettimien käyttöä myös sukkulan käytöstä poiston jälkeen sittemmin peruutetun Project Constellation -ohjelman rakettien laukaisuun.
Fabian Wilnis

Fabian Wilnis (s. 23. elokuuta 1970 Paramaribo, Suriname) on entinen alankomaalainen jalkapalloilija, pelipaikaltaan puolustaja. 
Wilnis pelasi urallaan NAC Bredassa, De Graafschapissa, Ipswich Townissa ja Grays Athleticissa.
Woqooyi Galbeed

 Woqooyi Galbeed on Somalian alue eli "gobol", jonka pääkaupunki on Hargeisa. Hargeisa on myös Somalimaan pääkaupunki. Alue sijaitsee maan luoteisosassa, Adeninlahden rannalla. Sen pinta-ala on 28 836 neliökilometriä, kun mukaan lasketaan itsenäisyyttä tavoitteleva Saaxil. Vuonna 2008 asukkaita arvioitiin olevan noin 1 144 000. Tärkein klaani on Isaaq.
Alueen tärkeimmät kaupungit ovat:
Triopas (heliadi)

Triopas () oli kreikkalaisessa mytologiassa yksi heliadeista, Helioksen ja Rhoden pojista, joka osallistui veljiensä Makarin, Aktiin ja Kandaloksen kanssa heidän viidennen veljensä Tenegeen murhaan heidän kadehdittuaan hänen taitojaan. Toisen version mukaan hän oli Poseidonin ja Kanaken poika.
Triopaan lapsiksi mainitaan Ifimedeia, Erysikhthon ja Pelasgos.
Triopas purjehti Thessaliaan, josta hän auttoi karkottamaan pelasgialaiset. Rakentaessaan tämän jälkeen itselleen palatsin, hän suututti paikalliset asukkaat kaatamalla Demeterille pyhitetyn lehdon rakennustarvikkeiksi. Nämä ajoivat hänet tämän vuoksi pakoon, ja hän asettui Kaariaan, jonne hän perusti Knidoksen kaupungin.
Demeterin lehdon kaatamisen seurauksista on myös muunnelma, jossa Demeter rankaisi Triopasta nälällä, jota tämä ei saanut millään sammumaan. Yleisemmin tämä tarina liitetään kuitenkin hänen poikaansa Erysikhtoniin.
Saaxil

Saaxil on alue Somalimaassa, jonka asemasta kiistellään. Alue sijaitsee Somalian luoteisosassa Adeninlahden rannalla. Somalian hallinnossa se on perinteisesti osa Woqooyi Galbeedin gobolia.
Vuonna 1991 perustettu Somalimaa sen sijaan muodosti Saaxilista erillisen hallintoalueen vuonna 1996. Ensimmäisissä parlamenttivaaleissa sille myönnettiin kymmenen kaikkiaan 82 edustajanpaikasta. Järjestetyissä kolmeissa vaaleissa Awdalin ja Saaxilin alueilla on annettu noin 60 prosenttia kaikista Somalimaassa annetuista äänistä, mikä kertoo väestön keskittymisestä näille alueille.
Sammy Angott

Sammy Angott, syntyjään Samuel Engotti (17. tammikuuta 1915 Washington, Pennsylvania – 22. lokakuuta 1980) oli italialaisperäinen yhdysvaltalainen nyrkkeilijä ja kevyen sarjan maailmanmestari. Hän asusti Ohion suurimmassa kaupungissa Clevelandissa.
Angottia pidettiin älyllisenä nyrkkeilijänä, joka sitoi vastustajan antaakseen iskun. Tästä hänelle tuli lempinimi "The Clutch". 
Angott tunnustettiin NBA:ssa kevyen sarjan maailmanmestariksi 3. toukokuuta 1940, jolloin hän kukisti pistein Davey Dayn 15-eräisessä ottelussa. Samana vuonna Angott otteli kaksi ei-titteliottelua tulevia maailmanmestareita vastaan: hän hävisi 10-eräisen kamppailun pisteillä Fritzie Zivicille, mutta voitti ottelun Bob Montgomerya vastaan. Toukokuussa 1941 hän voitti nouevan tähden Lenny Mancinin (Ray Mancinin isä), mutta kärsi heinäkuussa tappion nuorelle Sugar Ray Robinsonille. 
Joulukuussa 1941 Angott otteli kiistattomana maailmanmestarina pidettyä Lew Jenkinsiä vastaan kevytsarjan maailmanmestaruudesta ja voitti täydet 15 erää kestäneen ottelun kaikin tuomariäänin. Hän puolusti mestaruuttaan vain kerran, toukokuussa 1941 Allie Stolzia vastaan tuomarien hajaäänipäätökseen hänen hyväkseen tuomitussa ottelussa. Samana vuonna hän kohtasi myös Montgomeryn, jonka voitti, sekä Robinsonin, jolle jälleen kerran kärsi tappion. 
Angott oli marraskuussa ilmoittanut lopettavansa nyrkkeilyn, mutta palasi kehään vain neljä kuukautta myöhemmin ja voitti hallitsevan höyhensarjan maailmanmestarin Willie Pepin. Lokakuussa 1943 hän voitti jälleen NBA:n kevytsarjan maailmanmestaruustittelin ottelussa Slugger Whiteä vastaan. Hän kuitenkin menetti mestaruutensa heti ensimmäisessä puolustusottelussaan seuraavan vuoden maaliskuussa meksikolaiselle Juan Zuritalle.
Angott jatkoi uraansa pitkän aikaa välisarjalaisena ja pääsi maailman ranking-listoille kymmenen parhaan joukkoon, mutta ei enää päässyt iskemään maailmanmestaruustittelistä. Hän kuitenkin kävi kovatasoisia otteluita useita kevytsarjan nimiä vastaan vuosina 1944–1946, mutta kärsi lukuisia tappioita, muun muassa kahdesti Ike Williamsille, Robinsonille ja Beau Jackille, mikä oli hänen ainoa tyrmäystappoionsa. Williamsin hän sittemmin voitti kuudennen erän tyrmäyksellä syyskuussa 1945. 
Angott jatkoi uraansa aina elokuuhun 1950 saakka, tosin kaukana maailman huipputasosta.
With a Little Help from My Friends

With a Little Help from My Friends (1967) on The Beatlesin kappale yhtyeen albumilta "Sgt. Pepper's Lonely Hearts Club Band". Kappaleen on säveltänyt kaksikko Lennon/McCartney.
Kappale luotiin rumpali Ringo Starrin laulettavaksi, ja Lennon piilotti siihen useita sanaleikkejä, joita Starr ei kappaletta nauhoitettaessa tiennyt.
Joe Cocker levytti sävelmästä Beatles-versioon verrattuna hyvin erilaisen, 6/8-tahtilajissa kulkevan sovituksen, jonka hän esitti myös Woodstockin rockfestivaaleilla kesällä 1969. Myöhemmin Cockerin versio tuli tunnetuksi televisiosarjan "Kesä 68" (1988–1993) alkutunnusmusiikkina, ja sitä on monissa arvioissa pidetty yhtenä kaikkien aikojen parhaista cover-versioista.
Jazz Jackrabbit

Jazz Jackrabbit on Epic MegaGamesin kehittämä tasohyppelypeli, joka on julkaistu vuonna DOSille. 
"Jazz Jackrabbitin" tekivät Cliff Bleszinski ja Arjan Brussee. Heidän inspiraation lähteinään olivat klassiset konsolipelit kuten "Super Mario Bros.", "Mega Man" ja erityisesti nopeatahtinen "Sonic the Hedgehog". Näistä syistä pelin grafiikka ja ohjaus olivat videopelimäisiä, ja pelissä kehotettiinkin pelaajaa hankkimaan pelaamista varten Super Nintendon peliohjainta muistuttava PC:n peliohjain. PC Format -lehti nimesi "Jazz Jackrabbitin" tittelillä "Arcade Game of the Year". 
Pelin juoni.
Kolmetuhatta vuotta Aisopoksen sadun "Kilpikonna ja jänis" tapahtumien jälkeen vihamielisyydet kilpikonnien ja jänisten välillä jatkuvat. Jazz Jackrabbit vierailee useilla eri planeetoilla pelastaakseen prinsessa Eva Earlongin ja jänisten kotiplaneetta Carrotuksen ilkeän Devan Shellin ja hänen Turtle Terrorists -järjestönsä hirmuvallalta.
Pelaaminen.
"Jazz Jackrabbit" on peliohjaukseltaan samantyyppinen kuin "Sonic the Hedgehog" -pelit. Peli koostuu kuudesta episodista; jokainen episodi sisältää kolme planeettaa, joissa on kussakin kaksi kenttää, kolmiulotteinen bonuskenttä josta voi löytää piilotetun erikoisjalokiven, sekä loppupomon kenttä. Jazzilla on elinvoimamittari, jossa oleva elinvoima vähenee kun viholliset koskettavat häneen. Elinvoima lisääntyy kun Jazz kerää porkkanoita. Jos elinvoimamittari tyhjenee, Jazz menettää yhden lisäelämän ja aloittaa kentän joko alusta tai viimeisimmästä tallennuspisteestä. Jazz voi tappaa vihollisensa sinisellä pistoolillaan, johon hän voi kerätä erilaisia ammuksia joiden tuhovoima vaihtelee.
Alun perin peliä myytiin levykkeillä, joilla oli joko kolme ensimmäistä tai viimeistä episodia, tai sitten kaikki episodit. Myöhemmin julkaistiin CD-ROM-versio, jossa oli kaikki kuusi episodia, kolme uutta episodia ja jouluteemainen vuonna 1994 tehty "Holiday Hare" -lisäosa.
Shareware-julkaisut.
"Jazz Jackrabbitia" julkaistiin shareware-muodossa, joka sisälsi ensimmäisen episodin. Joulukuussa 1994 julkaistiin ilmaiseen levitykseen episodi "Holiday Hare". Vuonna 1995 julkaistiin toinen "Holiday Hare" uusilla kentillä. "Holiday Hare" -lisäosia pystyi pelaamaan vaikkei omistanutkaan muita osia "Jazz Jackrabbitista".
Las Anod

Las Anod () on kaupunki Somaliassa. Kaupunki on Soolin alueen pääkaupunki.
Kaupungissa asuu tällä hetkellä 250 000 ihmistä. Las Anod on kasvanut huimasti 1990-luvun jälkeen, jolloin kaupungin väkiluku oli vain 20 000.
Ammunnan maailmanmestaruuskilpailut 1994

Kansainvälisen ampumaurheiluliiton (UIT) 46. maailmanmestaruuskilpailut järjestettiin 23.7–4.8.1994 Italian Milanossa, mutta 300 m lajit järjestettiin Tolmezzossa ja haulikkolajit Fagnanossa.
Milano.
Kivääri.
Miehet.
Miesten 300 m kiväärilajit ammunttiin Tolmezzossa.
Tolmezzo.
Tolmezzossa ratkaistiin miesten 300 m kivääreiden maailmanmestaruudet.
Fagnano.
Fagnanossa ratkaistiin haulikkolajien maailmanmestaruudet.
Lähteet.
&lt;br&gt;
Sprague Grayden

Sprague Grayden (s. 21. heinäkuuta 1980) on yhdysvaltalainen näyttelijä. Eräs huomattava rooli (Heather Lisinski) hänellä on ollut televisiosarjassa "Jericho" vuodesta 2006. Ennen "Jerichoa" hän oli esiintynyt muun muassa sarjassa "Mullan alla" vuosina 2000–2005. 
Grayden syntyi Massachusettsissa ja aloitti esiintymisen viisivuotiaana. Hänen harvinainen etunimensä on hänen äitinsä tyttönimi.
Grayden ei ole rajoittanut esiintymisiään televisiosarjoihin, vaan on esiintynyt myös teatterissa ja elokuvissa. 
Grayden näytteli "24"-televisiosarjan 7. tuotantokaudella presidentin tytärtä, Olivia Tayloria.
Kim Mai Guest

Kim Mai Angela Guest (s. 5. elokuuta 1969 Los Angeles, Kalifornia) on yhdysvaltalainen ääninäyttelijä, joka on tehnyt useita rooleja videopeleihin, joista tunnetuin on Mei Ling "Metal Gear Solidissa".
Biografia.
Kim Mai Guest syntyi Los Angelesissa, mutta vietti lapsuutensa Indianassa. Hän aloitteli uraansa vuonna 1997 ja sai ensimmäisen ääniroolinsa vuotta myöhemmin animesarjassa Battle Athletes, jossa hänen ääniroolinsa oli kuuluttaja. Samana vuonna Guest sai ehkä hieman yllättäen Mei Lingin roolin "Metal Gear Solidissa". Alun perin hahmon rooliin oli kaavailtu toista näyttelijää, mutta hänen viimeinen koe-esiintyminen meni pieleen, jonka myötä tuolloin vielä kokematon Guest sai kyseisen roolin. Tämän jälkeen hän on tehnyt useita rooleja videopelien parissa ja dubbauksia animesarjoihin. 2000-luvulla Guest on tehnyt myös alkuperäisiä äänirooleja muun muassa animaatiosarjoihin "Ben 10", "Avatar", "" ja "Justice League".
Togdheer

 Togdheer () on alue Somaliasta itsenäiseksi julistautuneessa Somalimaassa, jota ei ole vielä kansainvälisesti tunnustettu. Etiopian vastaisella rajalla. Alueen pääkaupunki on Burao ja sen pinta-ala on 38 663 neliökilometriä. Togdheerin on saanut nimensä Togdheer-joesta. Vuonna 2008 asukkaita arvioitiin olevan noin 905 700. Alueella asuu Isaaq-klaani sekä Darod-klaaniin kuuluva Harti (Dhulbahante). Hartin alue ei tosin kuulu Somalimaahan, vaan SSC-Khatumo osavaltioon ja aluetta kutsutaan Cayniksi.
Help! (kappale)

Help! on vuonna 1965 julkaistu The Beatlesin kappale yhtyeen albumilta "Help!". Se on pääosin John Lennonin sävellys, ja siitä tuli ”Yesterdayn” jälkeen albumin suosituin kappale. Paul McCartneyn mukaan ”Help!” on 70-prosenttisesti Lennonin ja 30-prosenttisesti McCartneyn sävellys, niin että McCartneyn keskeisin lisäys Lennonin tekemään runkoon on McCartneyn laulamat ”vastamelodiat”, jotka alkavat hieman ennen Lennonin laulamia säkeitä.
”Help!” tehtiin Paul McCartneyn kanssa Weybridgessä, Kenwoodissa huhtikuussa 1965. Sanat heijastelivat Lennonin tyytymättömyyttä itseensä. Hän söi ja joi liikaa, oli lihonut ja tietoisuus maailmanlaajuisesta tähteydestä oli musertaa hänet. Myöhemmin hän myönsi, että laulu oli todellinen avunhuuto, vaikka se olikin elokuvaa varten tehty tilaustyö. ”Help!” julkaistiin singlenä ja se nousi ykköseksi sekä Britanniassa että Yhdysvalloissa kesällä 1965. 
Suomeksi kappaleen on levyttänyt Arto Lönnfors &amp; The Scaffolds nimellä ”Pois” vuonna 1965.